Odense Adresse-Contoirs Efterretninger, 1801-05-01
Parkers og Nelsons officielle Beretninger om Giennemgangen i Sundet og Slaget paa Kiøbenhavns Rehd ere nu bekiendtgjorte. For at undgaae vidtløftige Gientagelser uddrages her blot følgende Omstændigheder, hvorom man tilforn har savnet Oplysning: Den Division, hvormed Nelson giorte Angrebet paa den sydlige Defensionslinie, bestod af de 12 Linieskibe Elephant, Defiance, Monarch, Bellona, Edgar, Russel og Ganges paa 74, Glatten paa 54, Jsis paa 50, Agammemon, Poliphemus og Ardent paa 64 Kanoner, Fregatterne Amazon, Destree, Blanche og Alemene, samt 4 Skalupper, 2 Brandere og 7 Bombeskibe. Kapitain Murray paa Edgaar anførte Avantgaarden. Endskiønt Nelson Dagen før havde undersøgt Løbet ved Middelgrunden og betegnet samme ved Tønder, kunde Skibet Agammemon dog ikke flyde over Grunden, men maatte kaste Anker, hvori Nelson dog erklære Kapitainen ganske uskyldig. Da Bellona og Russel ogsaa kom paa Grund formedelst den snævre Passage saa forhindrede dette ham fra at give sin Linie den Udstrækning, der ellers, som han sikkert troer, vilde have bragt 3 Kroners Batterie og de yderste Skibe i Havnens Jndløb til at tie, og have afværget det store Tab, som Skibene, Defiance og Monarch led. Den sydlige danske Linie, som efter 4 Timers Fægtning sank, opbrændte eller blev tager, vil Nelson, skal have beløbet sig til 6 Linieskibe og 11 svømmende Batterier. "Tabet i et Slag som dette - siger han - har naturligviis været meget stort. Mellem mange andre brave Officerer, som bleve dræbte, nævnes især Kapitainerne Mosse og Rion, af hvilke den første efterlader sig en Kone med 6 Børn, og den sidste en gammel Moder. Mellem de Saarede er Kapitain Thompson (den samme som kommanderede Linieskibet Lander ved Abukir) hvis ene Been er afskudt. Hof tidenden ansætter Britternes Tab til 254 Dræbte, og 689 Saarede, tilsammen 943, hvori dog andre Blade finde en Misregning af 70 Md. for meget. Paa Listen derover er især anført Tabet paa følgende Skibe. Edgard 133, Monarch 210, Bellona 74, Defiance 69, Jsts 112, Ardent 93, Glatten 51, Elephant 19 (eller 89) og Amazon 32 Mk. - Til evig Hæder for de brave Danske og som et talende Beviis paa disses tapre Modværge vil det vorde antegnet i Historien: at dette er det største Mennesketab, den Brittiske Flaade har lidt i noget Søeslag baade i denne og den Amerikanske Krig. At dette er en Sandhed, kan sees af følgende Oversigt af de vigtigste Søe=Operationer, i Revolutionskrigen, nemlig : 1, Den 29 August 1793 tog den Engelske Admiral Hoold ved Forræderie den hele franske Touloner Flaade paa 15 Linieskibe i Havnen uden ert Skud. 2, Den 1 Junii 1794 stod det mordiske Søeslag paa Høiden af Ouessant, hvor Admiral Howe slog den franske Brefter flaade paa omtrent 60 Seil, erobrede 6 Linieskibe og borede 3 i Sænk; alligevel angave Engellænderne kuns deres Tab imellem 6 og 700 Dræbte og Saarede. 3, Den 23 Juni 1795 seirede Lord Bridport atter over en Bresterflaade paa 30 Seil ved Orient, og tog 3 Linieskibe, men leed kuns derved selv et Tab af omtrent 4000 Mand. 4, Den 16 August 1796 tvang det forræderske Mandskab Admiral Luccas til, uden eet Skud, at overgive en Hollandsk Flaade paa 3 Linieskibe, og 6 Fregatter til den Engelske Admiral Elphinstone ved Gothaabs Forbierg. 5, Den 14 Febr. 1797 Slog den Engelske Admiral Jervis den Spanske Flaade paa 27 Linieskibe ved Cap St. Vinent, og erobrede 4 store Linieskibe, men det Brittisk Tab bestod kun i 73 Dræbte og 227, Saarede. 6, Den 11 October 1797 blev den Hollandske Texelflaade paa 15 Linieskibe og 11 Fregatter, efter den frygteligste Kamp, slaget ved Camperduin af Britteren Duncan, som erobrede 9 Linieskibe og 2 Fregatter, hvilken Sejer dog ikke, efter hans Beretning, kostede ham uden 173 Dræbte og 504 Saarede. 7. Den 1 Aug. 1798 ødelagte Nelson den hele franske Flaade ved Abukir paa 1 Fregat og 2 Linieskibe nar; men sit eget Tab herved ansatte han kuns til 218 Dræbte og 677 Saarede. 8, Den 30 Aug. 1799 maae Admiral Storv uden Slag overgive den heele Hollandske Flaade i Texlen paa 8 Linieskibe og 3 Fregatter til den Engelske Admiral Mittehel.